**Ministru kabineta noteikumu projekta**

**“**[**Valsts bērnu tiesību aizsardzības inspekcijas nolikums**](https://likumi.lv/ta/id/122431-valsts-bernu-tiesibu-aizsardzibas-inspekcijas-nolikums)**”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta “[Valsts bērnu tiesību aizsardzības inspekcijas nolikums](https://likumi.lv/ta/id/122431-valsts-bernu-tiesibu-aizsardzibas-inspekcijas-nolikums)” (turpmāk - Noteikumu projekts) mērķis ir noteikt, ka Valsts bērnu tiesību aizsardzības inspekcijas (turpmāk-VBTAI) kompetencē ir īstenotbāriņtiesas funkcionālo pārraudzību aizgādības tiesību pārtraukšanas, atņemšanas, pārtraukto aizgādības tiesību atjaunošanas un ārpusģimenes aprūpes jomās, ka arī institucionālo pārraudzību - organizēt kvalifikācijas komisijas darbību, kas rūpējas par bāriņtiesu darbinieku kvalifikācijas un tālākizglītības jautājumiem, kā arī darbojas bāriņtiesu amatpersonu sertifikācijas jautājumos.  Vienlaikus Noteikumu projekts paredz kopumā aktualizēt VBTAI nolikuma saturu, ņemot vērā notikušās izmaiņas VBTAI kompetencēs, kā arī izmaiņas ārējos normatīvajos aktos. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2021.gada 18.februāra sēdes protokola Nr.18 39.paragrāfa “Informatīvais ziņojums „Par bērnu tiesību aizsardzības sistēmas pilnveidi”” 2.2.apakšpunktā uzdots Labklājības ministrijai izstrādāt un labklājības ministram iesniegt izskatīšanai Ministru kabinetā līdz 2021.gada 1.maijam grozījumus Ministru kabineta 2005.gada 29.novembra noteikumos Nr.898 “Valsts bērnu tiesību aizsardzības inspekcijas nolikums”, precizējot iestādes funkcijas, uzdevumus, tiesības un pienākumus atbilstoši šī protokollēmuma 2.1.apakšpunktā minētajām funkcionālajām izmaiņām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārvaldes iekārtas likuma 16. panta otrās daļas 3. punkts nosaka, ka tiešās pārvaldes iestādes nolikumā norāda iestādes funkcijas, uzdevumus un kompetenci. No minētā izriet, ka, ja tiešās pārvaldes iestādes funkcijās, pildāmajos uzdevumos vai kompetencē tiek veiktas izmaiņas, grozījumi veicami arī tās nolikumā.  Projekts ir izstrādāts arī tādēļ, lai izpildītu Valsts pārvaldes iekārtas likuma 10. panta septītajā daļā nostiprināto principu, kas ietver sevī pienākumu aktualizēt informāciju atbilstoši izmaiņām tiesību aktos.  Šobrīd VBTAI darbību reglamentē Ministru kabineta 2005.gada 29.novembra noteikumi Nr.898 "[Valsts bērnu tiesību aizsardzības inspekcijas nolikums](https://likumi.lv/ta/id/122431-valsts-bernu-tiesibu-aizsardzibas-inspekcijas-nolikums)"(turpmāk – nolikums).Spēkā esošā nolikuma redakcija tostarp satur atsauces uz tādām VBTAI funkcijām un uzdevumiem, kas redakcionāli un saturiski precizējami, kā arī tos nepieciešams aktualizēt, ņemot vērā būtiskas ārējo normatīvo aktu izmaiņas:   * 2018.gada 1.jūlijā stājās spēkā Ministru kabineta 2018.gada 26.jūnija noteikumi Nr.354 „Audžuģimenes noteikumi” un Ministru kabineta 2018.gada 26.jūnija noteikumi Nr.355 „Ārpusģimenes aprūpes atbalsta centra noteikumi”, kuri nosaka, ka atbalsta sniegšanu audžuģimenēm un specializētajām audžuģimenēm no 2018.gada 1.jūlija nodrošina ārpusģimenes aprūpes atbalsta centri; * Administratīvās atbildības likuma spēkā stāšanās 2020. gada 1. jūlijā, ar ko spēku zaudē Latvijas Administratīvo pārkāpumu kodekss (turpmāk-LAPK); * grozījumi Bāriņtiesu likumā, kurus Saeima pieņēmusi š.g. 16.jūnijā un kas spēkā stājušies š.g. 1.jūlijā.   Ņemot vērā, ka grozījumi, kurus nepieciešams izdarīt nolikumā, ir apjomīgi, tad, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 140. punktam, ir sagatavots jauns VBTAI nolikuma projekts. Noteikumu projekts paredz šādas izmaiņas, salīdzinot ar šobrīd spēkā esošo regulējumu:  **II. Inspekcijas funkcijas, kompetence,** **uzdevumi un tiesības.**  1.  Nolikuma 2.2.apakšpunkts izteikts jaunā redakcijā, paplašinot VBTAI funkcijas un kompetenci, un papildinot ar jaunu nolikuma 2.2.2.apakšpunktu, saskaņā ar kuru VBTAI tiek paredzēts īstenot bāriņtiesu funkcionālo pārraudzību aizgādības tiesību pārtraukšanas, atņemšanas, pārtraukto aizgādības tiesību atjaunošanas un ārpusģimenes aprūpes jomās.  Lai nodrošināti šīs jaunās VBTAI kompetences vienveidīgu piemērošanu, tiks aktualizēti un izstrādāti nepieciešami VBTAI iekšējie normatīvie akti (tajā skaitā par to, kā notiks bāriņtiesu lietu pārbaudes (vai un kā tiks vērtēti lietas materiāli, vai tiks veiktas pārrunas ar darbiniekiem, lietas dalībniekiem utt.) un kā tiks uzdots un kurš vai kura VBTAI amatpersona varēs bāriņtiesām uzdot veikt lietu atkārtotu izvērtēšanu un attiecīgajās lietās pieņemt jaunus lēmumus; veikt konkrētas darbības, lai pārtrauktu bāriņtiesas bezdarbību.  VBTAI uzmanības centrā ir bērns un bērna interešu nodrošināšana. Ja iepriekš VBTAI, veicot bāriņtiesu pārbaudes, sniedza bāriņtiesām rekomendācijas, kurām nebija saistošs raksturs, tad turpmāk VBTAI būs tiesīga uzdot bāriņtiesai veikt darbības konkrētajā lietā. Proti, paredzēts, ka VBTAI bāriņtiesai uzliek pienākumu aktīvi rīkoties pēc VBTAI iniciatīvas, ja tā konstatē būtisku bērnu tiesību un interešu apdraudējumu vai aizskārumu, proti, veikt lietas atkārtotu izvērtēšanu un attiecīgajā lietā pieņemt citu lēmumu, vai veikt konkrētas darbības, lai pārtrauktu bāriņtiesas bezdarbību. Vienlaikus jāatzīmē, ka funkcionālās pārraudzības ietvaros VBTAI bāriņtiesas vietā lēmumu nepieņems.  Aktuālajā redakcijā nolikuma 2.2.3.apakšpunkts noteic VBTAI jaunu funkciju - īstenot bāriņtiesu institucionālo pārraudzību, organizējot kvalifikācijas komisijas darbību, kas rūpējas par bāriņtiesu darbinieku kvalifikācijas un tālākizglītības jautājumiem, kā arī darbojas sertifikācijas jautājumos. Kvalifikācijas komisija veic bāriņtiesas priekšsēdētāja, bāriņtiesas priekšsēdētāja vietnieka, bāriņtiesas locekļa profesionālās darbības novērtēšanu – sertifikāciju; izstrādā bāriņtiesas speciālistu tālākizglītības programmu saturu un šo programmu apguves rezultātu novērtēšanas sistēmu, kā arī izvērtē, vai personas, kura sodīta par tīša noziedzīga nodarījuma izdarīšanu, nodarbināšana pēc sodāmības dzēšanas vai noņemšanas nekaitē bērnu un aizgādnībā esošo personu tiesību un interešu aizsardzībai un sniedz atļauju personai strādāt par bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli. Kvalifikācijas komisija sniedz atzinumu par bāriņtiesas priekšsēdētāja darbību, ja kāds no konkursa uz bāriņtiesas piekšsēdētāja amatu pretendentiem pēdējo triju gadu periodā pildījis bāriņtiesas priekšsēdētāja amatu.  Nolikuma 2.7.apakšpunkts ir svītrots, jo atbalsta sniegšanu audžuģimenēm un specializētajām audžuģimenēm no 2018.gada 1.jūlija nodrošina ārpusģimenes aprūpes atbalsta centri. Pirms Ministru kabineta 2018.gada 26.jūnija noteikumu nr.355 „Ārpusģimenes aprūpes atbalsta centra noteikumi” spēkā stāšanās, psiholoģisko atbalstu audžuģimenēm, kā arī mācības audžuģimenēm nodrošināja VBTAI.  2.  No 13 nolikumā nostiprinātajiem uzdevumiem to skaits ir samazināts līdz 12. Proti, nolikuma 3.7. un 3.12. apakšpunkts apvienots vienā 3.7.apakšpuntā to saturiskās līdzības dēļ, 3.7.apakšpunktu izsakot šādā redakcijā:  “Lai izpildītu noteiktās funkcijas, inspekcija atbilstoši kompetencei veic šādus uzdevumus:  (…)  3.7. apkopo statistikas datus, pārbaužu rezultātā iegūto informāciju inspekcijas kompetences jomā, izstrādā un sniedz Labklājības ministrijai priekšlikumus, politikas plānošanas dokumentu, normatīvo aktu izstrādē, ieviešanā un aktualizēšanā, kā arī citu nepieciešamo pasākumu īstenošanā situācijas uzlabošanai bērnu tiesību aizsardzības jomā;”  Attiecīgi mainījusies uzdevumu uzskaites secība. Līdzšinējais 3.13.apakšpunkts tagad ir 3.12.apakšpunts.  Nolikuma 3.2.apakšpunkts apvienots ar 3.1.apakšpunktu, lai novērstu apakšpunktu dublēšanos.  Vienlaikus Noteikumu projektā termins “rīcībnespējīga persona” tiek aizstāts ar terminu “aizgādnībā esoša persona” (Noteikumu projekta 1.punkts un 3.1.apakšpunkts).  Civilprocesa likuma 268. panta pirmajā daļā noteikts, ja tiesa uz pierādījumu pamata konstatē, ka personas rīcībspēja ir ierobežojama, tā taisa spriedumu, kurā norāda rīcībspējas ierobežojuma apjomu un ar kuru nodibina personai aizgādnību. Civillikuma 355. pantā noteikta bāriņtiesas kompetence pēc tiesas sprieduma iecelt aizgādņus pār pilngadīgām personām. Atbilstoši Bāriņtiesu likuma 4. panta otrajā daļā noteiktajam bāriņtiesa prioritāri nodrošina bērna vai aizgādnībā esošās personas tiesību un tiesisko interešu aizsardzību. Tāpat Bāriņtiesu likumā ir noteikti bāriņtiesas pienākumi aizgādņa iecelšanā un aizgādnības uzraudzībā. Līdz ar to nepieciešams salāgot Noteikumu projektā lietoto terminoloģiju ar tiesību aktiem, kas regulē bāriņtiesas kompetenci aizgādnībā esošo personu tiesību aizsardzības nodrošināšanā.  Nolikuma 3.4.apakšpunkts (Noteikumu projekta 3.3.apakšpunkts) izteikts jaunā redakcijā, ņemot vērā, ka ar Administratīvās atbildības likumu ir izveidota jauna administratīvo sodu sistēma un tāds šobrīd administratīvā pārkāpuma lietā būtisks procesuāls dokuments kā administratīvā pārkāpuma protokols tiks aizstāts ar līdzīgu funkciju pildošu lēmumu, kā arī tas izteikts, izmantojot Administratīvās atbildības likumā lietotus jēdzienus (piemēram, administratīvo pārkāpumu lietu izskatīšana (lietvedība) aizvietota ar administratīvā pārkāpuma procesu).  Nolikuma 3.5.apakšpunkts ietverts Noteikumu projekta 3.4.apakšpunktā, veicot minētās normas precizējumus, konkretizējot VBTAI amatpersonām un darbiniekiem un Bērnu tiesību aizsardzības likuma 5.1 panta 1.1 daļā minēto bērnu tiesību aizsardzības subjektiem apgūstamās mācības.  Noteikumu projekta 3.6.apakšpunktā ietverts VBTAI uzdevums atbilstoši kompetencei sniegt konsultācijas bērnu tiesību aizsardzības jomā bērnu tiesību aizsardzības subjektiem un bērniem. Lai gan jau tagad šāds uzdevums ietilpst VBTAI kompetencē, līdz šim tas nebija skaidri un nepārprotami VBTAI nolikumā noteikts. Ņemot vērā šī uzdevuma svarīgumu, to ir nepieciešams precīzi VBTAI nolikumā nostiprināt.  Nolikuma 3.9.apakšpunkts ir svītrots, jo pienākums veikt audžuģimeņu uzskaiti, nodrošināt psiholoģisko palīdzību un informatīvo atbalstu audžuģimenēm, kā arī audžuģimeņu apmācības no 2018.gada 1.jūlija ir noteikts ārpusģimenes aprūpes atbalsta centriem. Noteikumu projekta 3.9.apakšpunkts noteic, ka VBTAI saskaņo ārpusģimenes aprūpes atbalsta centra izstrādātomācību programmu audžuģimenēm un specializētajām audžuģimenēm.  3.  Svītrots (Noteikumu projektā vairs netiek iekļauts) Nolikuma 4.2.apakšpunkts, kas noteic, ka, lai izpildītu noteiktos uzdevumus, VBTAI ir tiesības LAPK paredzētajos gadījumos izskatīt administratīvo pārkāpumu lietas un uzlikt administratīvos sodus. Minētā tiesību norma ir tikusi svītrota, jo identiska tiesību norma ietverta arī 5.3.apakšpunktā (inspekcijas inspektora tiesības). Proti, VBTAI inspektoru kompetencē ir veikt administratīvā pārkāpuma procesu Bērnu tiesību aizsardzības likuma 81.un 82.pantā minētajos gadījumos (fiziska un emocionāla vardarbība pret bērnu (par pārkāpumiem, ko izdarījušas valsts un pašvaldību institūciju amatpersonas vai darbinieki); bērna nelikumīga iesaistīšanas pasākumos).  Noteikumu projekta 4.2.apakšpunkts paredz, ka VBTAI ir tiesībasnormatīvajos aktos noteiktajā kārtībā, funkcionālās pārraudzības aizgādības tiesību pārtraukšanas, atņemšanas, pārtraukto aizgādības tiesību atjaunošanas un ārpusģimenes aprūpes jomu ietvarosuzdot bāriņtiesai novērst bērna tiesību un interešu apdraudējumu vai aizskārumu.  Nolikuma 4.3.apakšpunkts izteikts Noteikumu projekta 4.4.apakšpunktā. Noteikumu projekta 4.3.apakšpunkts noteic VBTAI jaunu uzdevumu- pieprasīt kvalifikācijas komisijai veikt ārpus kārtas bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa sertifikāciju.  **III. Inspekcijas inspektoru tiesības un pienākumi**  Nolikuma 5.3.apakšpunkts izteikts jaunā redakcijā, ņemot vērā, ka ar Administratīvās atbildības likumu ir izveidota jauna administratīvo sodu sistēma un tāds šobrīd administratīvā pārkāpuma lietā būtisks procesuāls dokuments kā administratīvā pārkāpuma protokols tiks aizstāts ar līdzīgu funkciju pildošu lēmumu. Tāpat jāņem vērā, ka šobrīd spēkā esošā redakcija neprecīzi raksturo VBTAI inspektoriem tiesības administratīvā pārkāpuma lietvedības vešanā, aprobežojoties ar tiesībām sastādīt administratīvā pārkāpuma protokolus un uzlikt administratīvos sodus, lai gan praksē VBTAI inspektori veic visas LAPK paredzētās procesuālās darbības, kā arī ir secināms, ka līdz ar LAPK spēka zaudēšanu VBTAI tiesību apjoms attiecībā uz administratīvo pārkāpumu procesu nemainīsies (skat. Administratīvās atbildības likuma 115. panta pirmās daļas 35. punktu: administratīvā pārkāpuma procesu ir tiesīgas veikt amatpersonas no VBTAI), tāpēc arī projekta 5.3. apakšpunktā precizēts VBTAI inspektoru tiesību apjoms administratīvo pārkāpumu procesā, kā arī tas izteikts, izmantojot Administratīvās atbildības likumā lietotus jēdzienus (piemēram, administratīvā pārkāpuma lietvedība aizvietota ar administratīvā pārkāpuma procesu).  Nolikuma 6.1.4.1.apakšpunktā noteikta inspekcijas inspektoru kompetence, veicot bāriņtiesu funkcionālo pārraudzību, kas izriet no Bāriņtiesu likuma 5.panta 1.1 daļā VBTAI noteiktās kompetences – bāriņtiesas aizgādības tiesību pārtraukšanas, atņemšanas, pārtraukto aizgādības tiesību atjaunošanas un ārpusģimenes aprūpes jomās atrodas VBTAI funkcionālajā pārraudzībā šajā likumā noteiktajā apjomā. Savukārt 6.1.4.2.apakšpunktā noteikta inspekcijas inspektoru kompetence citos gadījumos, kas neietilpst bāriņtiesu funkcionālajā pārraudzībā, proti, gadījumos, kas izriet no Bāriņtiesu likuma 5.panta pirmās daļas, saskaņā ar kuru VBTAI uzrauga bāriņtiesu darbību bērna un aizgādnībā esošās personas tiesību un interešu aizsardzībā un sniedz tām metodisko palīdzību.  **IV. Inspekcijas darbības tiesiskuma nodrošināšana un pārskatu sniegšana**  Svītrota nolikuma IV nodaļa “Inspekcijas struktūra un pārvalde”. Minētais ir pamatojams ar to, ka šajā nodaļā ietvertajām tiesību normām nav juridiskas slodzes. Proti, tiesību normas ir nekonkrētas un faktiski atkārto lietas, kuras nostiprinātas Valsts pārvaldes iekārtas likumā un citos normatīvajos aktos.  Noteikumu projekta **IV**. nodaļa izteikta jaunā redakcijā “**Inspekcijas darbības tiesiskuma nodrošināšana un pārskatu sniegšana”.**  Visā nodaļā vārds “priekšnieks” aizstāts ar vārdu *“*vadītājs”, ņemot vērā to, ka vārds “priekšnieks” valsts pārvaldē  tiek lietots vairāk iekšlietu nozarē, bet VBTAI ir pārraudzības iestāde, kura īsteno arī atbalsta pakalpojumus. Papildus vēršam uzmanību, ka termins “vadītājs” attiecībā uz VBTAI ticis lietots jau līdz šim LAPK 236.12 pantā bija lietots termins “vadītājs” un “vadītāja vietnieks”, nosakot, kuras amatpersonas bija kompetentas izskatīt administratīvo pārkāpumu lietas un uzlikt administratīvos sodus līdz administratīvās atbildības regulējuma dekodifikācijai.  **IV. Inspekcijas darbības tiesiskuma nodrošināšana un pārskatu sniegšana**  Termins “inspektors” tie aizstāts ar “inspekcijas amatpersona”.  Ar inspekcijas amatpersonām ir saprotami inspekcijas inspektori, kuri atbilstoši amata aprakstam veic amata pienākumus, priekšnieka vietnieki un citi inspekcijas struktūrvienību vadītāji, kuri atbilstoši inspekcijas 2019.gada 7.augusta rīkojumam Nr.1-1/156 “Par amatpersonu pilnvaru noteikšanu” savas kompetences ietvaros veic amata pienākumus, piemēram, paraksta savā pakļautībā esošo struktūrvienību darbinieku sagatavoto dokumentu projektus.  Iekļauti divi jauni punkti, saskaņā ar kuriem inspekcijas amatpersonu pieņemtos lēmumus administratīvo pārkāpumu lietās pārsūdz, iesniedzot attiecīgu sūdzību inspekcijas vadītājam kā augstākai amatpersonai. Inspekcijas vadītāja pieņemtos lēmumus administratīvo pārkāpumu lietās pārsūdz rajona (pilsētas) tiesā. Šādi divi jauni punkti iekļauti, lai nodrošinātu precīzu kompetenču ietveršanu nolikumā attiecībā uz administratīvās atbildības lietām (iepriekš viss bija vienā punktā aptverts – gan jautājumi par administratīvo aktu un faktiskās rīcības, gan lēmumu administratīvo pārkāpumu lietās tiesiskuma kontrole).  **V. Noslēguma jautājumi**  Noteikumu projekta 14.punkts paredz atzīt par spēku zaudējušiem Ministru kabineta 2005. gada 29.novembra noteikumus Nr. 898 “Valsts bērnu tiesību aizsardzības inspekcijas nolikums”.  Noteikumu projekts paredz, ka funkcionālā pārraudzība aizgādības tiesību pārtraukšanas, atņemšanas un pārtraukto aizgādības tiesību atjaunošanas jomās stājas spēkā 2022.gada 1.janvārī, bet ārpusģimenes aprūpes jomā - 2023.gada 1.janvārī.  Savukārt grozījumi, kas saistīti ar institucionālo pārraudzību – VBTAI pienākums organizēt kvalifikācijas komisijas darbu un tiesības pieprasīt bāriņtiesas amatpersonu ārpus kārtas sertifikācija –, stāsies spēkā 2025.gada 1.janvārī. |
| 3. | Projekta izstrādē iesaistītās institūcijas | VBTAI |
| 4. | Cita informācija | Likumprojekta “Grozījumi Bāriņtiesu likumā” izskatīšanas laikā Saeimā (grozījumi Bāriņtiesu likumā Saeimā pieņemti š.g. 16.jūnijā un spēkā stājušies š.g. 1jūlijā) atkārtoti pārspriests jautājums par VBTAI darbinieku izglītības prasībām, lai šādas prasības būtu atbilstošas uzdevumiem, kādi VBTAI darbiniekiem ir uzticēti. Konkrētajā gadījumā – kompetence īstenot bāriņtiesu funkcionālo pārraudzību. Svarīgi, lai šādiem VBTAI darbiniekiem visos gadījumos, kad to kompetencē ietilpst bāriņtiesu funkcionālās pārraudzības jautājumi, ir atbilstoša izglītība un citas prasības. Īpaši uzsverams, ka nedrīkstētu veidoties situācija, kad izglītības, pieredzes, zināšanu un prasmju ziņā zemāka līmeņa darbiniekam tiek uzticēts pārraudzīt darbinieku ar augstāka līmeņa izglītību, zināšanām, pieredzi un citām svarīgām ar profesionālu darbību saistītām pazīmēm. Minētajā diskusijā iesaistītie dalībnieki atzina, ka jautājums ir ļoti aktuāls. Tādēļ izglītībai un ar to saistīto prasību pārvērtēšanai VBTAI darbiniekiem tiks veltīta atsevišķa saruna – starpinstitūciju sanāksme vai, ja nepieciešams, sanāksmju cikls. Pirmā šāda starpinstitūciju sanāksme plānota 2021.gada septembra 2.nedēļā. Šajā sarunā tiks veltīta uzmanība arī citām svarīgām VBTAI darbiniekiem izvirzāmajām prasībām (VBTAI darbinieku, kuri īstenos bāriņtiesu pārraudzību, pieredze, citas nepieciešamās kompetences, nevainojama reputācija, vecums).  LM arī uzskata, ka nepietiek tikai ar to, ka VBTAI darbinieki, kuri darbojas bāriņtiesu funkcionālās pārraudzības jomā, ir ieguvuši tās zināšanas un prasmes, kas tiek saskaņā ar Bāriņtiesu likumu izvirzītas bāriņtiesas sastāvam, bet papildus ir nepieciešamas speciālas ar funkcionālās pārraudzības veikšanu saistītas zināšanas un prasmes. Tādēļ arī jautājums par speciālu VBTAI darbiniekiem paredzētu izglītības programmu ir virzāms apspriešanai starpinstitūciju sanāksmē.  Vienlaikus jānorāda, ka LM sadarbībā ar VBTAI un citām iesaistītājām pusēm plāno konkretizēt un juridiski nostiprināt (juridiskā dokumenta veids tiks definēts jautājuma izskatīšanas procesā) VBTAI darbiniekiem, kuri iesaistīti funkcionālās pārraudzības īstenošanā izvirzāmās prasības.  Tādējādi tiks nodrošināta tiesiskā noteiktība jautājuma par bāriņtiesu funkcionālajā pārraudzībā iesaistītajiem VBTAI darbiniekiem izvirzāmajām prasībām, tajā skaitā kvalifikācijas prasībām, kā arī citiem svarīgiem priekšnoteikumiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķagrupas, kuras tiesiskais regulējums ietekmē vai varētu ietekmēt | Sabiedrība kopumā un VBTAI amatpersonas. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.   gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.  gadam | izmaiņas, salīdzinot ar vidēja termiņa budžeta 2023.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets, t.sk. | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Normatīvā akta projekta ietekme uz valsts budžetu un pašvaldību budžetiem norādīta likuma “Grozījumi Bāriņtiesu likuma” anotācijā (pieņemts Saeimā š.g. 16.jūnijā un stājies spēkā š.g. 1.jūlijā). | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | | Saistītie tiesību aktu projekti | | | Nav. | | |
| 2. | | Atbildīgā institūcija | | | LM. | | |
| 3. | | Cita informācija | | | Ministrija iesniedza priekšlikumu likumprojektam “Grozījumi Bērnu tiesību aizsardzības likumā” izskatīšanai pirms 2.lasījuma. Priekšlikuma būtība ir: papildināt Bērnu tiesību aizsardzības likumu ar normu, kas nosaka, ka VBTAI ir labklājības ministra pārraudzībā. | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | |
| 1. | | | | Saistības pret Eiropas Savienību | | | Nav | | |
| 2. | | | | Citas starptautiskās saistības | | | Nav | | |
| 3. | | | | Cita informācija | | | Nav | | |
| **VI. Sabiedrības līdzdalība un komunikācijas aktivitātes** | | | | | | | |
| 1. | | | Plānotās sabiedrības līdzdalības un komunikācijas aktivitātes saistībā ar projektu | | | Noteikumu projekts publicēts Labklājības ministrijas tīmekļa vietnē sadaļā “LM dokumentu projekti”, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties Noteikumu projekta izstrādes procesā. | |
| 2. | | | Sabiedrības līdzdalība projekta izstrādē | | | Lai informētu sabiedrību par Noteikumu projektu un dotu iespēju izteikt par to viedokļus, Noteikumu projekts 2021. gada 31. martā ievietots Labklājības ministrijas tīmekļa vietnē, kā arī Ministru kabineta tīmekļa vietnē un termiņš viedokļa izteikšanai tika noteikts 2021.gada 16.aprīlis. | |
| 3. | | | Sabiedrības līdzdalības rezultāti | | | Priekšlikumi un iebildumi par Noteikumu projektu Labklājības ministrijā netika saņemti. | |
| 4. | | | Cita informācija | | | Nav. | |
| VII. Tiesību akta projekta izpildes nodrošināšana un tās ietekme uz institūcijām | | | | | | | |
| 1. | | | Projekta izpildē iesaistītās institūcijas | | | Labklājības ministrija, VBTAI. | |
| 2. | | | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | | | Noteikumu projekts neparedz jaunu institūciju izveidi vai esošo likvidāciju vai reorganizāciju. | |
| 3. | | | Cita informācija | | | Nav. | |

Labklājības ministrs G.Eglītis

05.08.2021.

K.Venta-Kittele 67021610,

[kristine.venta-kittele@lm.gov.lv](mailto:kristine.venta-kittele@lm.gov.lv)

L.Neikens, 67021673

[Lauris.neikens@lm.gov.lv](mailto:Lauris.neikens@lm.gov.lv)